Այս ամենն ավանդական ռադիոյի մասին էր: Բայց նոր մեդիան եւ տեխնոլոգիաները փոխում են նաեւ ռադիոյի աշխատանքը: Զանգերից բացի՝ ունկնդիրը կարող է ուղարկել տեքստային հաղորդագրություններ, ինտերնետային նամակներ, հաղորդագրություններ սոցցանցերում: Իսկ ինտերնետային ռադիոյի ծննդով՝ ռադիոն էլ դառնում է ոչ գծային, այսինքն, հաղորդումների տեւողությունը, հերթականությունը որոշում է ունկնդիրը` իր հայեցողությամբ կայքից ընտրելով հաղորդում, երաժշտական նյութ: Կարող ենք մեր սիրած հաղորդումներն ու երգերը ներբեռնել հեռախոսի, համակարգչի մեջ եւ լսել ցանկացած ժամանակ: